આણંદ: આણંદ જિલ્લામાં ઉનાળામાં પાણીની તંગી સંદર્ભે સમીક્ષા બેઠક યોજાઇ હતી. જેમાં જિલ્લાના 347 ગામોમાં પીવાના પાણીના આયોજન અંગે વિગતવાર ચર્ચા હાથ ધરાઇ હતી. અહીં જળસંકટ ઉભુ નહી થાય તેવી તંત્ર દ્વારા ખાતરી આપવામાં આવી હતી. જિલ્લાના પ્રભારી મંત્રી અને કૃષિ રાજ્યમંત્રી જયદ્રથસિંહ પરમારની અધ્યક્ષતામાં આણંદમાં બેઠક યોજાઇ હતી. આ બેઠકમાં જિલ્લા કલેકટર દિલીપ રાણા, પાણી પુરવઠા બોર્ડના કાર્યપાલક ઇજનેર સી. એસ. રાઠોડ, નાયબ કાર્યપાલક ઇજનેર આણંદ, પેટલાદ તથા ડીડીઓ, તમામ પ્રાંત, ટીડીઓ, આરડીસી અને જીઓલોજીસ્ટ હાજર રહ્યા હતા.